হরেকৃষ্ণ দাস বৈষ্ণব পদাবলী মিলনসাগর Harekrishna Das Baishnab Padabali MILANSAGAR
কবি হরেকৃষ্ণ দাস - এর একটি মাত্র পদ পদকল্পতরুতে (পদসংখ্যা ১৩৭০) রয়েছে। তাঁর পরিচয় এবং
সময়কাল অজ্ঞাত।
পদকল্পতরুর সম্পাদক সতীশচন্দ্র রায় মনে করতেন যে, পদকল্পতরই পদসংখ্যা ৬০ এর রচয়িতা হরিকৃষ্ণ
দাস এবং এই হরেকৃষ্ণ দাস একই ব্যক্তি।
মিলনসাগরে কবি হরিকৃষ্ণ দাসের পাতায় যেতে এখানে ক্লিক করুন।
জগবন্ধু ভদ্রর গৌরপদ-তরঙ্গিণী সংকলনেও পদকল্পতরুর পদসংখ্যা ৬০ এর রচয়িতা হরিকৃষ্ণ দাসের “কি
মধুর মধুর বয়স নব কৈশোর” পদটি তিনি হরেকৃষ্ণ দাসের ভণিতাযুক্ত পদ হিসেবে প্রকাশ করেছেন।
এই কারণেই সতীশচন্দ্র রায় তাঁর পদকল্পতরুর, ৫ম খণ্ড, ভূমিকার, ২৩২ পৃষ্ঠায় লিখেছেন . . .
“আমাদের বিবেচনা হয় যে, ‘হরিকৃষ্ণ দাস’ ও ‘হরেকৃষ্ণ দাস’ এক ও অভিন্ন পদ-কর্ত্তা। গায়ক বা পুথি-
লেখকদিগের খাম-খেয়ালীর দরুণ, এক নামই কোথাও ‘হরিকৃষ্ণ’ ও কোথাও ‘হরেকৃষ্ণ’ হইয়াছে।
আমাদের এই অনুমানের একটা প্রত্যখ্য প্রমাণ এই যে, পদকল্পতরুর ‘হরিকৃষ্ণ’ দাস ভণিতার ৬০ সংখ্যক
পদটাই জগবন্ধু বাবুর গৌরপদ-তরঙ্গিণীর ২৯৭ পৃষ্ঠায় ‘হরেকৃষ্ণ’ দাসের ভণিতা সহ পাওয়া গিয়াছে। জগবন্ধু
বাবু হরেকৃষ্ণ দাসের কোন পরিচয় সংগ্রহ করিতে পারেন নাই, আমরাও পারি নাই।”
১৯৪৬ সালে প্রকাশিত হরেকৃষ্ণ মুখোপাধ্যায়ের “বৈষ্ণব পদাবলী” নামক সংকলনে তিনি হরেকৃষ্ণ দাসের
৪২টি পদ সংকলিত করেছেন। পদকল্পতরুর কবি হরিকৃষ্ণ দাসের পদসংখ্য ৬০-এর “কি মধুর মধুর বয়স
নব কৈশোর” পদটিও ওই গ্রন্থে হরেকৃষ্ণ দাসের ৪২টি পদের অন্তর্ভুক্ত করা হয়েছে।
পদকল্পতরু ছাড়া, অন্যান্য সব সংকলনে এই পদটির রচয়িতার নাম হরেকৃষ্ণ দাস রয়েছে।
আমরা মিলনসাগরে  কবি হরেকৃষ্ণ দাসের বৈষ্ণব পদাবলী আগামী প্রজন্মের কাছে পৌঁছে দিতে পারলে এই
প্রচেষ্টার সার্থকতা।
বৈষ্ণব পদাবলীর "রাগ"                                                             পাতার উপরে . . .
বৈষ্ণব পদাবলীর পদগুলি মূলত গান হিসেবেই রচনা করা হোতো। প্রায় প্রতিটি পদের শুরুতেই সেই পদটির
“রাগ”-এর উল্লেখ থাকে। তবে কিছু পদের আগে তার “রাগ”-এর উল্লেখ নেই এমনও পাওয়া গিয়েছে। বৈষ্ণব
পদাবলীর সংকলকগণ যখন তাঁদের সংকলনে পদ সাজান, তখন পর পর একাধিক গানের যদি একই সুর বা
রাগ থাকে, তাহলে তাঁরা প্রথম গানটিতে তার রাগ উল্লেখ ক’রে পরের গানটিতে রাগের যায়গায় “তথা রাগ”
বা “যথা” শব্দ বসিয়ে দিতেন, এই বোঝাতে যে পরের গানটি একই রাগাশ্রিত। কিন্ত এমনও পাওয়া গিয়েছে
যে একই গান বিভিন্ন সংকলকের সংকলনে ভিন্ন রাগাশ্রিত বলে উল্লেখিত। বহু পদই মুখে মুখে গীত
অবস্থায় পাওয়া গিয়েছে।  তাই  একই গান  বিভিন্ন  গায়কের মুখে ভিন্ন ভিন্ন সুরে পাওয়া গিয়ে থাকতেই
পারে। তাই অনেক বিদগ্ধজনেরা মনে করেন যে এখন আর পদের রাগের উল্লেখ না করলেও চলে। যে
যেমন সুরে চায়, গেয়ে আনন্দ লাভ করলেই এর সার্থকতা। আমরা অবশ্য যে সংকলন থেকে যে পদ
নিয়েছি, সেই সংকলনে উল্লেখিত রাগটি মিলনসাগরের পাতায় তুলে দিয়েছি। এমন হতে পারে বিশেষজ্ঞরা
অন্য সংকলনে সেই গানটির অন্য রাগ দেখতে পাবেন।
কবি হরিকৃষ্ণ দাসের মূল পাতায় যেতে এখানে ক্লিক করুন।
কবি হরেকৃষ্ণ দাসের মূল পাতায় যেতে এখানে ক্লিক করুন।
উত্স -
.        ১৬৪৩-১৬৭৬ সময়কালে, রামগোপাল দাস (গোপাল দাস) সংকলিত ও বিরচিত এবং ১৯৪৬ সালে
.        হরেকৃষ্ণ মুখোপাধ্যায়, সুকুমার সেন ও প্রফুল্ল পাল দ্বারা সম্পাদিত, বৈষ্ণব পদাবলী সংকলন
.        “শ্রীশ্রীরাধাকৃষ্ণ-রসকল্পবল্লী”।
.        আনুমানিক ১৭০০ সালে বিশ্বনাথ চক্রবর্তী (হরিবল্লভ দাস) সংকলিত ও বিরচিত এবং ১৯২৪ সালে,
.        রাধানাথ কাবাসী দ্বারা সম্পাদিত বৈষ্ণব পদাবলী সংকলন “শ্রীশ্রীক্ষণদা-গীতচিন্তামণি”।
.        আনুমানিক ১৭২৫ সালে নরহরি চক্রবর্তী (ঘনশ্যাম) সংকলিত ও বিরচিত এবং ৪৬২ গৌরাব্দে
.        (১৯৪৯), হরিদাস দাস দ্বারা সম্পাদিত বৈষ্ণব পদাবলী সংকলন “শ্রীশ্রীগীতচন্দ্রোদয় (পূর্বরাগ)”।
.        গৌরমোহন দাস সংকলিত বৈষ্ণব পদাবলী সংকলন “পদকল্পলতিকা”, ১৮৪৯।
.        আনুমানিক ১৭২৫ সালে রাধামোহন ঠাকুর (রাধামোহন দাস) সংকলিত ও বিরচিত এবং ১৮৭৮
.        সালে, রামনারায়ণ বিদ্যারত্ন দ্বারা সম্পাদিত বৈষ্ণব পদাবলী সংকলন “পদামৃত সমুদ্র”।
.        আনুমানিক ১৭৫০ সালে গোকুলানন্দ সেন (বৈষ্ণবদাস) সংকলিত ও বিরচিত এবং ১৯১৫-১৯৩১
.        সময়কালে, সতীশচন্দ্র রায় দ্বারা সম্পাদিত বৈষ্ণব পদাবলী সংকলন “শ্রীশ্রীপদকল্পতরু”, ৫ খণ্ডে,
.        সটীক সংস্করণ, ১৯১৫-১৯৩১। প্রথম সংস্করণ ১৮৯৬।
.        দুর্গাদাস লাহিড়ী সম্পাদিত বৈষ্ণব পদাবলী সংকলন “বৈষ্ণব-পদলহরী”, ১৯০৫।
.        হরিলাল চট্টোপাধ্যায় সম্পাদিত বৈষ্ণব পদাবলী সংকলন “শ্রীশ্রীপদরত্ন-মালা”, ১৯১৬।
.        ১৮৭০ সাল নাগাদ, চন্দ্রনাথ বন্দ্যোপাধ্যায় দ্বারা সংকলিত, তাঁর পুত্র রাজেন্দ্রনাথ বন্দ্যোপাধ্যায়
.        দ্বারা ১৯২২ সালে প্রকাশিত, “শ্রীশ্রীপদামৃতসিন্ধু”।
.        সতীশচন্দ্র রায় সম্পাদিত বৈষ্ণব পদাবলী সংকলন “অপ্রকাশিত পদরত্নাবলী”, ১৯২৬।
.        জগবন্ধু ভদ্র সংকলিত ও মৃণালকান্তি ঘোষ সম্পাদিত, বৈষ্ণব পদাবলী সংকলন  “শ্রীগৌরপদ
.        তরঙ্গিণী”, ১৯৩৪।
.        নবদ্বীপ চন্দ্র ব্রজবাসী ও খগেন্দ্রনাথ মিত্র সম্পাদিত মহাজন পদালীর সংকলন “শ্রীপদামৃতমাধুরী”,
.        ১৯৩৭।
.        আবদুল কাদির ও রেজাউল করীম সম্পাদিত, বাঙ্গালী মুসলমান কবিদের রচিত কবিতাবলীর
.        সংকলন “কাব্য-মালঞ্চ”, ১৯৪৫।
.        যতীন্দ্রমোহন ভট্টাচার্য্য সম্পাদিত “বাঙ্গালার বৈষ্ণব-ভাবাপন্ন মুসলমান কবি”, ১৯৪৫।
.        হরেকৃষ্ণ মুখোপাধ্যায় সম্পাদিত বৈষ্ণব পদাবলী সংকলন “বৈষ্ণব পদাবলী”, ১৯৪৬।
.        সুরেন্দ্রনাথ বন্দ্যোপাধ্যায় সম্পাদিত “পদামৃত লহরী”।
.        খগেন্দ্রনাথ মিত্র, সুকুমার সেন, বিশ্বপতি চৌধুরী ও শ্যামাপদ চৌধুরী সম্পাদিত বৈষ্ণব পদাবলী
.        সংকলন “বৈষ্ণব পদাবলী (চয়ন)”, ১৯৫২।
.        সুকুমার সেন সংকলিত বৈষ্ণব পদাবলী সংকলন “বৈষ্ণব পদাবলী”, ১৯৫৭।
.        সঙ্গীতাচার্য্য দুর্গাচরণ বিশ্বাস সংগৃহীত “কীর্ত্তন-পদাবলী”, ১৯৫৯।
.        সরোজ বন্দ্যোপাধ্যায় সম্পাদিত বৈষ্ণব পদাবলী সংকলন “বৈষ্ণব পদরত্নাবলী”, ১৯৬০।
.        বিমান বিহারী মজুমদার সম্পাদিত “ষোড়শ শতাব্দীর পদাবলী-সাহিত্য”, ১৯৬১।
.        বিমান বিহারী মজুমদার সম্পাদিত “পাঁচশত বত্সরের পদাবলী”, ১৯৬১।
.        দেবনাথ বন্দ্যোপাধ্যায় সম্পাদিত বৈষ্ণব পদাবলী সংকলন “বৈষ্ণব পদসঙ্কলন”, ১৯৭৭।
কবি হরেকৃষ্ণ দাসের মূল পাতায় যেতে এখানে ক্লিক করুন।
কবি হরিকৃষ্ণ দাসের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ১৯.৪.২০১৭                                                         পাতার উপরে . . .
...